stanford-oval/wikipedia huggingface dataset:
גרייס הרטיגן
קריירה

ב-1950 המבקר קלמנט גרינברג וההיסטוריון לאומנות מאייר צ'פירו הציגו בתערוכת "כישרון חדש" בגלריית "סמואל קוץ" את יצירותיה. לאחר מכן, נערכה תצוגת סולו ראשונה של הרטיגן בגלריית "טיבור דה-נגי". ב-1952 הרטיגן ערכה עוד תערוכת סולו. אחרי התערוכה, הרטיגן התחילה לשלב תמונות מחיי היום-יום בציוריה כמו בגדים ופירות. שילוב זה לא היה מקובל לזרם האקספרסיוניזם המופשט, ולכן נחשבה כמבשרת אמנות הפופ.
ב-1953 ציורה," הז'קט הפרסי" נקנה למוזיאון אומנות מודרנית על ידי אלפרד באר לתערוכת הקבע שלו. מוזיאון זה כלל אף את יצירותיה בשתי תערוכות חשובות. האחת, "12 אמריקאים" בשנת 1954 והשנייה "הציור האמריקאי החדש". התערוכה השנייה הציגה אקספרסיוניזם מופשט באירופה והוצגה בשנים 1958–1959. הרטיגן הייתה האישה היחידה שיצירותיה הוצגו בתערוכה זו. בשנת 1958 מגזין לייף כינה אותה כ "הכי מפורסמת מבין הציירות האמריקאיות הצעירות".
כשהרטיגן עברה לבליטמור ב-1960, היא התנסתה בסגנונות ציור שונים: משיכות מכחול דקות, צבעי מים והדפסות. יצירות אלו לא זכו לביקורת מכיוון שבליטמור לא הייתה מרכז אומנות. הרטיגן התחילה ללמד במכללת מרילנד לאומניות. בשנת 1965 היא נהפכה למנהלת בית הספר הופברגר לציור. היא לימדה 42 שנים כפרופסורית באוניברסיטה והתחילה לפתח חיבה לאמנות הפמיניסטית.
יצירותיה של הרטיגן השפיעו על אומנים, גם מהזרם הנאו-אקספרסיוניזם כמו דייוויד סאלי וג'וליאן שאנבל. היא הפכה את המכללה לאומנות במרילנד לבולטת ולמפורסמת בכל ארצות הברית, ולימדה מאות סטודנטים במהלך עבודתה במכללה.
רעיונות מרכזיים

הרטיגן דגלה בכך שציור חייב להיות "בעל תוכן ורגש" במשך הקריירה שלה. אף על פי שלרוב קישרו את יצירותיה לאמנות הפופ, הרטיגן לא אהבה את הייצור ההמוני שזרם זה מייצג. היא העדיפה את הרגש הטבוע ביצירה, שמבוטא על ידי האמן.
יצירותיה המוכרות ביותר שילבו את ההפשטה של יצירותיה המוקדמות עם תמונות מוכרות מחיי היום-יום או מוטיבים מאמנות היסטורית, בפרט מתקופות הרנסאנס או הבארוק. ההבחנה בין המופשט לצורניות לעיתים קרובות הייתה מטושטשת, בשל משיכות המכחול של הרטיגן והחוסר שלה בהצללות.
יצירות בולטות

חודשים וירחים (1950): הציור נעשה בסגנון אקספרסיוניזם מופשט עם השפעות מהסגנון הסוריאליסטי. העבודה נעשתה במשיכות מכחול מהירות. זהו ציור שמן על בד, אוסף פרטי.
תפוזים (1952): ציור זה היה הראשון בסדרה שהתבססה על 12 שירי פרוזה שנכתבו על ידי פרנק אוהרה, חבר של הרטיגן. זהו ציור של שמן על נייר.
רחוב הכלות הגדול (Grand street brides) (1954): אחת מהיצירות הידועות ביותר של הרטיגן. בציור זה היא שילבה את סגנון האקספרסיוניזם המופשט יחד עם דמויות מהעולם האמיתי. בציור מוצגות בובות ראווה מחנות כלות, הן מציגות כלות אשר הובאו מאירופה "והוחלפו" בין משפחות עשירות למטרות כלכליות או פוליטיות. זהו ציור של שמן על בד, נמצא במוזיאון האמריקאי לאומנות, ווטני.
מרילין (1962): ציור של מרילין מונרו היה סמל מרכזי לאמנות הפופ. הרטיגן התייחסה למרלין כנושא המרכזי בציורה, דבר המעיד על התייחסותה לאמנות זו. הרטיגן השתמשה בצבעים חמים בציור ובמשיכות מכחול רכות יותר ממה שנהגה לפני. זהו ציור של שמן על בד, אוסף של מר וגברת ה. פרי.
ז'וספין (1983): עבודה זו נעשתה כחלק מסדרת "מלכות וקיסריות גדולות". הרטיגן התחילה את הסדרה בסתיו 1983. בתקופה הזו התעניינה באמנות פמיניסטית, ובציור ציירה את ז'וזפין, קיסרית צרפת. זהו ציור של שמן על בד, אוסף פרטי.
הערות שוליים

1 2  Grace Hartigan, אנציקלופדיית בריטניקה
1 2 3 4 5 6 7 8 9  Grace Hartigan, The Art Story
1 2  Grace Hartigan, 86, Abstract Painter, Dies, The New York Times
↑  Grace Hartigan, artnet
| --- | --- |
בקרת זהויות :  NLI: 987007499154505171  BIBSYS: 15022079  BnF: cb17720142z (data)  CiNii: DA1705104X  GND: 119047829  ICCU: CFIV203594  ISNI: 0000 0000 7861 1742  LCCN: n81139681  LNB: 000308139  NTA: 436135337  PIC: 1467  RERO: 02-A003350316  RKD: 36232  SNAC: w6c255j2  SUDOC: 083633049  ULAN: 500027518  VcBA: 495/151773  VIAF: 79408907   WorldCat (עם VIAF): 79408907
65 (סרט)

| --- | --- |

כרזת הסרט
 בימוי:  סקוט בק ובריאן וודס
 הופק בידי:  סם ריימי, סקוט בק, Debbie Liebling, בריאן וודס 
 תסריט:  סקוט בק ובריאן וודס
 שחקנים ראשיים:  אדם דרייבר אריאנה גרינבלט
 מוזיקה:  דני אלפמן 
 צילום:  סלווטורה טוטינו 
 מדינה:  ארצות הברית ארצות הברית
 חברת הפקה:  סרטי קולומביה אולפני ברון TSG Entertainment Raimi Productions Beck/Woods
 חברה מפיצה:  סרטי סוני
 הקרנת בכורה:  10 במרץ 2023
 משך הקרנה:  93 דקות
 שפת הסרט:  אנגלית
 סוגה:  סרט מדע בדיוני, סרט מתח, סרט הרפתקאות, סרט הישרדות 
 תקציב:  45 מיליון דולר
 הכנסות:  60.7 מיליון דולר
 www.65.movie
 דף הסרט ב־IMDb
 
65 הוא סרט מדע בדיוני-פעולה אמריקאי משנת 2023 אשר בוים על ידי סקוט בק ובריאן וודס. בסרט מככבים אדם דרייבר ואריאנה גרינבלט.
הסרט, אשר הופק בתקציב של 45 מיליון דולרים, גרף מעל ל-60 מיליון דולרים ברחבי העולם.
תקציר העלילה

עלילת הסרט עוקבת אחר מילס (אדם דרייבר) אשר הינו טייס חלל מכוכב הלכת סומאריס אשר יוצא למשימת מחקר לעבר כוכב לכת לא מוכר יחד עם צוות שלם. לאחר שאסטרואיד פוגע בספינת החלל שלהם היא מתרסקת על אותו כוכב הלכת. ספינת החלל ניזוקה באופן בלתי הפיך וכל הנוסעים על סיפון ספינת החלל נהרגו בהתרסקות מלבדו מלבד ילדה בת 9 בשם קואה (אריאנה גרינבלט). קואה, אשר מגיעה מתרבות שונה מזו של מילס, לא דוברת את שפתו. בהמשך השניים מגלים שהם למעשה חזרו בזמן ונחתו על כדור הארץ במועד כלשהו לפני 65 מיליון שנים, בתקופה פרהיסטורית בה כדור הארץ היה מלא בדינוזאורים מסוכנים.
על מנת להינצל מילס וקואה חייבים לצאת למסע מסוכן לעבר חללית מילוט מתפקדת שנפלטה מספינת החלל שלהם בעת ההתרסקות ואשר ממוקמת על הר מרוחק הנמצא 15 קילומטרים מהם. על מנת להגיע לחללית המילוט עליהם לעבור על פני דינוזאורים רבים לאורך הדרך. בנוסף לכך, הם מגלים בהמשך גם שהאסטרואיד שגרם להתרסקות ספינת החלל שלהם נמצא כעת במסלול התנגשות עם כדור הארץ.
אליפות העולם בשחמט 2012

אליפות העולם בשחמט 2012 הייתה סדרה של משחקים במתכונת דו-קרב בין האלוף המכהן, וישוואנתן אנאנד מהודו, לבין רב אמן בוריס גלפנד מישראל. הדו-קרב, שנוהל על ידי פיד"ה, התקיים בין 10 במאי ל-30 במאי בגלריית טרטיאקוב, מוסקבה, שברוסיה. אנאנד זכה בדו-קרב בתוצאה ½7 - ½8 ושמר על תוארו.
רקע

השחמטאי שהגן על תואר אלוף העולם היה אנאנד, שהחזיק בתואר משנת 2007. הוא הגן בהצלחה על תוארו בטורניר אליפות העולם בשחמט 2010, לאחר שניצח את הרב אמן וסלין טופאלוב 6.5-5.5. גלפנד זכה בתחרות המועמדים ב-2011 וכך הפך לישראלי הראשון שמתמודד על התואר.
התהליך לבחירת השחמטאי המתמודד לתואר שונה ב-25 בנובמבר 2008. השינוי קבע כי תחרות המועמדים לבחירת המתמודד על התואר תכלול שמונה שחמטאים, בניגוד לפורמט המקובל שכלל סדרת משחקים בין שני המועמדים הבולטים. מהלך זה גרר אחריו שורה של ביקורות שליליות, והביא לפרישתו מהטורניר של רב אמן מגנוס קרלסן, המדורג במקום השני בעולם, בנובמבר 2010.
בתחרות המועמדים השתתפו:
וסלין טופאלוב - מפסיד באליפות העולם בשחמט 2010
ולדימיר קרמניק - שני במד כושר
לבון ארוניאן - מנצח סבב הגרנד פרי 2008-2010
בוריס גלפנד - מנצח גביע העולם בשחמט 2009
שחריאר ממדיארוב - מוזמן על ידי המארגנים
אלכסנדר גרישצ'וק - שלישי במד כושר (במקום מגנוס קרלסן)
טיימור רג'אבוב - שני בסבב הגרנד פרי 2008–2010
גטה קמסקי - מפסיד בשלב הגמר של אליפות העולם בשחמט 2010
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | רבע הגמר  | רבע הגמר  | רבע הגמר  |  |  | חצי הגמר  | חצי הגמר  | חצי הגמר  |  |  | משחק הגמר  | משחק הגמר  | משחק הגמר  |  |  |
|   |   |   |   |   |   |   |   |   |   |   |   |   |   |  |  |
 : 
|   |  |  בולגריה וסלין טופאלוב | ½1 |   |  |  |  |  |  |  |  |  |  |  |  |
|   |  |  ארצות הברית גטה קמסקי | ½2  |   |   |  |  |  |  |  |  |  |  |  |  |
|   |   |   |   |   |   |  |  ארצות הברית גטה קמסקי | 2(2) |   |  |  |  |  |  |  |
|  |  |  |  |   |   |  |  ישראל בוריס גלפנד |  2(4)  |   |  |  |  |  |  |  |
|   |  |  אזרבייג'ן שחריאר ממדיארוב | ½1 |   |  |  |  |  |   |  |  |  |  |  |  |
|   |  |  ישראל בוריס גלפנד | ½2  |   |   |   |   |   |   |   |  |  |  |  |  |
|   |   |   |   |   |   |   |   |   |   |   |  |  ישראל בוריס גלפנד | ½3  |  |  |
|   |  |  |  |  |  |   |   |   |   |   |  |  רוסיה אלכסנדר גרישצ'וק | ½2 |  |  |
|   |  |  ארמניה לבון ארוניאן | 2(½1) |   |  |  |  |  |   |  |  |  |  |  |  |
|   |  |  רוסיה אלכסנדר גרישצ'וק |  2(½2)  |   |   |  |  |  |  |  |  |  |  |  |  |
|   |   |   |   |   |   |  |  רוסיה אלכסנדר גרישצ'וק |  2(½3)  |   |  |  |  |  |  |  |
|  |  |  |  |   |   |  |  רוסיה ולדימיר קרמניק | 2(½2) |   |  |  |  |  |  |  |
|   |  |  אזרבייג'ן טיימור רג'אבוב | 2(½3) |   |  |  |  |  |  |  |  |  |  |  |  |
|   |  |  רוסיה ולדימיר קרמניק |  2(½4) |   |  |  |  |  |  |  |  |  |  |  |  |
מהלך המשחקים

תחילה הכילה הסדרה 12 משחקים. כל אחד מהם באורך 120 דקות, עם תוספת של 60 דקות לאחר המסע ה-40, 15 דקות לאחר המסע ה-60, ו-30 שניות תוספת לכל מסע החל מהמסע ה-61. המשחקים התקיימו במתכונת של משחק ליום, כאשר יומיים משחקים, יום הפסקה (מלבד משחקים 11, 12 שגם ביניהם נערכה הפסקה) כיוון שהם נגמרו בתיקו, נערך שובר שוויון בן 4 משחקים מהירים, בקצב של 25 דקות למשחק ותוספת של 10 שניות למסע, החל מן המסע הראשון.
קרן הפרסים

קרן הפרסים עמדה על 2.55 מיליון דולר - אנאנד זכה ב-1.55 מיליון דולר וגלפנד ב-מיליון דולר.
תוצאות המשחקים

משחקים בקצב מלא
| משחק | תאריך | הודו אנאנד | ישראל גלפנד | ניקוד מצטבר |
| --- | --- | --- | --- | --- |
| 1 | יום שישי, 11 במאי | ½ | ½ | ½ - ½ |
| 2 | יום שבת, 12 במאי | ½ | ½ | 1 - 1 |
| 3 | יום שני, 14 במאי | ½ | ½ | ½1 - ½1 |
| 4 | יום שלישי, 15 במאי | ½ | ½ | 2 - 2 |
| 5 | יום חמישי, 17 במאי | ½ | ½ | ½2 - ½2 |
| 6 | יום שישי, 18 במאי | ½ | ½ | 3 - 3 |
| 7 | יום ראשון, 20 במאי | 0 | 1 | 3 - 4 |
| 8 | יום שני, 21 במאי | 1 | 0 | 4 - 4 |
| 9 | יום רביעי, 23 במאי | ½ | ½ | ½4 - ½4 |
| 10 | יום חמישי, 24 במאי | ½ | ½ | 5-5 |
| 11 | יום שבת, 26 במאי | ½ | ½ | ½5 - ½5 |
| 12 | יום שני, 28 במאי | ½ | ½ | 6 - 6 |
הכרעה במשחקים מהירים - יום רביעי 30 במאי
| סוג משחק | מס' משחק | הודו אנאנד | ישראל גלפנד | ניקוד מצטבר |
| --- | --- | --- | --- | --- |
| 4 משחקים מהירים | 13 | ½ | ½ | ½6 - ½6 |
| 4 משחקים מהירים | 14 | 1 | 0 | ½7 - ½6 |
| 4 משחקים מהירים | 15 | ½ | ½ | 8 - 7 |
| 4 משחקים מהירים | 16 | ½ | ½ | ½8 - ½7 |
מהלך הדו-קרב > משחק 1, אנאנד-גלפנד

הגנת גרינפלד, D85
ההפתעה הראשונה של גלפנד הייתה בהשתמשו בהגנת גרינפלד עם הכלים השחורים, בה לא שיחק מאז 2001.
1. ד4 פו6 2. ג4 ז6 3. פג3 ד5
אנאנד נקט בפתיחה זו במשחק הראשון בדו-קרב לאליפות העולם בשנת 2010 מול וסלין טופאלוב, והובס. זו פתיחה שמובילה למשחק מאוד תוקפני.
4. פו3 רז7 5. ג:ד5 פ:ד5 6. ה-4 פ:ג3 7. ב:ג3 ג5 8.רב5+ פג6 9. ד5
הפתעה מסוימת. במרבית המשחקים בחר הלבן לשחק 9. 0-0 בעמדה זו. מכאן לשחור שתי ברירות: 9...א6 או 9...מהא5 (9...ר:ג3 אינו מוצלח מכיוון ש 10. רד2 ר:א1 11. מה:א1 0-0 12. ד:ג6 וללבן יתרון).
מהא5 10. צב1 א6 11. ר:ג6+ ב:ג6 12. O-O מה:א2 13. צב2
חידוש. משחק אחד בלבד הגיע לעמדה לאחר מסעו האחרון של השחור והלבן בחר לשחק בו 13. רה3
משחק מהסיבוב הרביעי באליפות אוסטריה, מתאריך 26 בנובמבר 2006 בין Niederwieser ל-Kratschmer (הסתיים בתיקו).
13...מהא5 14. ד6 צא7 15. רז5 ה:ד6 16. מה:ד6 צד7 17. מה:ג6 מהג7 18. מה:ג7 צ:ג7 19. רו4 צב7 20. צג2 0-0 21. רד6 צה8 22. פד2 ו-5 23. ו-3 ו:ה4 24. פ:ה4 רו5 1/2-1/2
עמדת הסיום. תיקו במשחק בו עמד השחור ביתרון קל החל מהמסע ה-14.
מהלך הדו-קרב > משחק 2, גלפנד-אנאנד

גמביט המלכה הנדחה, הסתעפות ההגנה הסלאבית D45. 

המשחק השני הראה עד כמה עמוקה ההכנה של השחמטאים. לאחר המשחק אמר אנאנד כי שקל את העמדה שהתקבלה לאחר המסע ה-17 במסגרת ההכנה המוקדמת והגיע למסקנה כי העמדה שקולה.
1. ד4 ד5 2. ג4 ג6 3. פג3 פו6 4. ה-3 ה-6 5. פו3 א6 6. ב-3 רב4 7. רד2 פבד7 8. רד3 O-O 9. O-O רד6
בעמדה זו בדיוק הפסיד גלפנד לגארי קספרוב בתחרות בליאנרס בשנת 1991 בשחקו בכלים השחורים. קספרוב שיחק 10. ה-4
10. צג1 ה-5 11. ג:ד5 ג:ד5 12. ה-4 ד:ה4 13. פ:ה4 פ:ה4 14. ר:ה4 פו6
זו עמדה קריטית משום שללבן יש יתרון זעיר, ולשחור עמדה יציבה מאוד. גלפנד השקיע למעלה מ-30 דקות מחשבה על המסע ה-15, כאשר המסע המרכזי לבחינה היה רז5 אך נראה שה:ד4 פותר את בעיות השחור.
15. ד:ה5 פ:ה4 16. ה:ד6 מה:ד6 17. רה3 רו5 18. מה:ד6 פ:ד6 19. פד4 צוה8 20. פ:ו5 פ:ו5 21. רג5 ח5 22. צוד1 צאג8 23. מו1 ו-6 24. רב4 מח7 25. צג5 1/2-1/2
עמדת הסיום. תיקו במשחק, לאחר מסע הצריח הלבן למשבצת ג5.
מהלך הדו-קרב > משחק 3, אנאנד-גלפנד

הגנת גרינפלד D70.
לראשונה בדו-קרב היה לגלפנד יתרון על השעון, שהגיע עד ל-40 דקות.
במסע ה-30 אנאנד נקלע לדוחק זמן, ונותרה לו כדקה לבצע כל מסע.
אי הדיוקים בשלב הסיום אפשרו את חלוקת הנקודה.
1. ד4 פו6 2. ג4 ז6 3. ו-3
אנאנד בחר במסע 3.ו3 המוביל לקרב חריף עם הצרחות מנוגדות.
3...ד5 4. ג:ד5 פ:ד5 5. ה-4 פב6 6. פג3 רז7 7. רה3 O-O ‏8. מהד2 ה-5
המסע המקובל בעמדה זו הוא 8...פג6.
9. ד5 ג6 10. ח4 ג:ד5 במשחק האחרון בד-קרב בין ולדימיר קראמניק לאלכסיי שירוב משנת 1998 ענה שירוב 10...ח5 בהצלחה. בחינה מעמיקה של העמדה הבהירה כי אין צורך במסע זה.
11. ה:ד5 פ8ד7 12. ח5 פו6 13. ח:ז6 ו:ז6
ההכאה ברגלי ח' מאוד מסוכנת, למשל בהמשך 13...ח:ז6 14. רח6 פו:ד5 15. ר:ז7 מ:ז7 16. מהח6+ מו6 17. צד1 רה6 18. פה4+ מה7 19. מהז5+ ו-6 20. צח7+ צו7 21. פ:ו6 צ:ח7 22. פ:ח7+ מו7 23. מהח6. 

14. O-O-O רד7 15. מב1 צג8
עמדה זו הופיעה מספר פעמים במשחקיו של רב האמן הישראלי יבגני פוסטני, בכל המקרים הוא שיחק 16. ד6 וניצח. אנאנד בחן את העמדה זמן רב, ולבסוף בחר במסע לא מחייב, מא1. 

16. מא1 ה-4 17. רד4 פא4 18. פזה2 מהא5 19. פ:ה4 מה:ד2 20. פ:ו6+
רבי האמנים שבחנו את העמדה מאוחדים בדעתם שזו עמדה קשה לשחור; יש אמנם דרך להשיג תיקו אך היא קשה מאוד לאיתור על גבי הלוח וללא עזרת מחשב חזק. גלפנד דייק בשני המסעים הקריטיים הראשונים אך שגה בשלישי. 

20...צ:ו6! 21. צ:ד2 צו5! 22. ר:ז7 מ:ז7 23. ד6 צוג5?
המסע המדויק 23...פב6! ואחריו הלבן לא יכול למנוע חילופי צריחים ובעקבותיהם נפילת רגלי ד' ושוויון. 

24. צד1 א5 25. צח4 צג2 26. ב-3 פב2 27. צב1 פד3 28. פד4 צד2 29. ר:ד3 צ:ד3 30. צה1 צד2
בעמדה מסובכת זו נותן דוחק הזמן את אותותיו ואנאנד מחמיץ סיכוי לשפר עוד יותר את עמדתו: 31. צה7+! מו6 32. מב1 רו5+ 33. פ:ו5 ז:ו5 ולאחר מכן ו-4!
31. מב1 רו5+ 32. פ:ו5+ ז:ו5 33. צה7+ מז6

גם כאן המסע 34. ד7! היה נותן ללבן סיכוי טוב אך לאנאנד לא היה הזמן לצורך החישובים המסובכים.
34. צג7 צה8 35. צח1 צהה2 36. ד7 צב2+ 37. מג1 צ:א2 1/2-1/2
עמדת הסיום - תיקו.
מהלך הדו-קרב > משחק 4, גלפנד-אנאנד

גמביט המלכה הנדחה, הסתעפות ההגנה הסלאבית D45.
1. ד4 ד5 2. ג4 ג6 3. פג3 פו6 4. ה-3 ה-6 5. פו3 א6 6. ב-3 רב4 7. רד2 פבד7 8. רד3 O-O 9. O-O רד6 10. מהג2
גלפנד סוטה מההמשך בו בחר במשחק השני (10. צה1) אך אנאנד עונה שוב ה-5 עם אותו רעיון.
10...ה5 יריבים אחרים של גלפנד המשיכו בעמדה זו בצורה שונה: רב אמן אנדרי סוקולוב ענה 10...ח6 בתחרות ויק אנ זה בשנת 2006 ואלכסיי דרייב ענה 10...צה8 בתחרות חאנטי-מנסיסק בשנת 2005. בשני המקרים קיבל גלפנד יתרון.
11. ג:ד5 ג:ד5 12. ה-4 ה:ד4
הרעיון ממשחק 2 12...ד:ה4 לא ישים בעמדה זו. 13. פ:ה4 פ:ה4 14. ר:ה4 פו6? 15. ד:ה5 מפסיד רגלי.
13. פ:ד5 פ:ד5 14. ה:ד5 פו6 15. ח3
הלבן ניסה בעמדה זו מסעים שונים, והאחרון מהם היה 15. צאה1 רז4 16. פ:ד4 צג8 במשחק שהתקיים יומיים בלבד לפני משחק 4. המשחק נערך במסגרת אליפות ארצות הברית בין גריגורי קיידנוב לרוברט הס (השחור ניצח).
15...רד7 במשחק שהסתיים בתיקו בין קרוש לאנבט בשנת 2005 בחר השחור לשחק ח6. 16. צאד1 צה8 במשחק עדכני נוסף שהתקיים בסנקט פטרסבורג בשנת 2012 בין לוין למרטינוב בחר השחור לשחק 16...צג8 והגיע לעמדה טובה, אך הפסיד לבסוף. 17. פ:ד4 צג8 18. מהב1 ח6
במסיבת העיתונאים לאחר המשחק התברר כי עמדה זו נותחה על ידי אנאנד במסגרת ההכנה הביתית. לא נראה שיש דרך לשפר את עמדת הלבן ולנסות לזכות בעמדה זו.
19. פו5 ר:ו5 20. ר:ו5 צג5 21. צוה1 צ:ד5 22. רג3 צ:ה1+ 23. צ:ה1 רג5 24. מהג2 רד4 25. ר:ד4 צ:ד4 26. מהג8 ז6 27. רז4 ח5 28. מה:ד8+ צ:ד8 29. רו3 ב-6 30. צג1 צד6 31. מו1 א5 32. מה2 פד5 33. ז3 פה7 34. רה4 מז7 1/2-1/2
עמדת הסיום לאחר מז7.
מהלך הדו-קרב > משחק 5, אנאנד-גלפנד

הגנה סיציליאנית B33. 

1. ה-4 ג5 2. פו3 פג6 שתי הפתעות - גלפנד לא משתמש בהגנת פטרוב החביבה עליו, ולא בוחר בנוסח ניידורף, בו נקט פעמים רבות.
3. ד4 ג:ד4 4. פ:ד4 פו6 5. פג3 ה-5 6. פדב5 ד6 7. רז5 א6 8. פא3
ההכאה 8. ר:ו6 מובילה למשחק חריף.
ב5 9. פד5 רה7 10. ר:ו6 ר:ו6 11. ג4
המסע ג4 היה בעבר אופנתי. הוא מונע מהמשחק להיכנס לנוסחים הטקטיים והכפויים בהם השחור מכה את ו-6 עם רגלי ז'. המשחק הופך למשחק עמדתי מסובך כאשר האקטיביות של השחור מפצה על חולשתה של הערוגה ד5 והרגלי ד6.
ב4 12. פג2 0-0 13. ז3
במשחק בין אנאנד לטיימור רדג'אבוב משנת 2008 בחר אנאנד במסע 13. פג:ב4 והמשחק הסתיים בתיקו.
א5 14. רז2 רז5 15. 0-0 רה6 16. מהד3 ר:ד5 17. ג:ד5
ייתכן וההכאה ברגלי ה' הייתה מביאה למשחק חריף יותר, אך הפרשנים סברו שבשלב הזה יתרון הלבן מזערי.
פב8 18. א3 פא6 19. א:ב4 20. פ:ב4 א:ב4 21. ח4 רח6 22. רח3 מהב6 23. רד7 ב-3 24. רג6 צא2 25. ר:א2 ב:א2 26. מהא3 רב8 27. מה:א2 1/2-1/2
העמדה הסופית - תיקו.
מהלך הדו-קרב > משחק 6, גלפנד-אנאנד

גמביט המלכה הנדחה, הסתעפות ההגנה הסלאבית D45. 

1. ד4 ד5 2. ג4 ג6 3. פג3 פו6 4. ה-3 ה-6 5. פו3 א6 6. מהג2 ג5
המסע ג5 מעביר את המשחק להסתעפות הגנת טאראש (עם טמפו פחות, אך המסע מהג2 לא מביא תועלת רבה ללבן בעמדה זו).
7. ג:ד5 ה:ד5 8. רה2 רה6 9. O-O פג6 10. צד1
שחריאר ממדיארוב ואלכסנדר גרישצ'וק שחקו באופן דומה בצבעים הלבנים.
ג:ד4 11. פ:ד4 פ:ד4 12. צ:ד4 רג5 13. צד1 מהה7 14. רו3
נראה שללבן יתרון מסוים, עקב הרגלי המבודד על ד5, אך אנאנד מוכיח שהעמדה שקולה, בעיקר בגלל הזמן הרב שייקח ללבן לפתח את אגף המלכה.
O-O 15. פ:ד5 ר:ד5 16. ר:ד5 פ:ד5 17. צ:ד5 צאג8
העמדה הקריטית של המשחק. ללבן רגלי יותר אבל אגף המלכה לא מפותח. גלפנד החליט להחזיר את הרגלי ולפתח את הכלים, ניתוחי המומחים מראים שאכן אין משהו יותר טוב ללבן בעמדה זו.
18. רד2 ר:ה3 19. רג3 רב6 20. מהו5 מהה6 21. מהו3 ו-6 22. ח4 מהג6 23. ח5 צוד8 24. צ:ד8+ צ:ד8 25. מה:ג6 ב:ג6 26. צה1 מו7 27. ז4 רד4 28. צג1 ר:ג3 29. צ:ג3 צד4 1/2-1/2
העמדה הסופית - תיקו.
מהלך הדו-קרב > משחק 7, גלפנד-אנאנד

גמביט המלכה הנדחה הסתעפות ההגנה הסלאבית D45.
1. ד4 ד5 2. ג4 ג6 3. פג3 פו6 4. ה-3 ה-6 5. פו3 א6 6. ג5
במשחקים השני והרביעי בחר גלפנד לשחק 6. ב-3, במשחק השישי בחר במסע מה-ג2 ולהלן ניסיון נוסף לשבור את הגנת השחור:
פבד7 7. מהג2 ב-6 8. ג:ב6 פ:ב6
עמדה זו מפתיעה משום שלא התרחשה מעולם במשחק תחרותי מתועד. חידוש במסע השמיני.
9. רד2 ג5 10. צג1 ג:ד4 11. ה:ד4 רד6 12. רז5 O-O 13. רד3 ח6 14. רח4 רב7 15. O-O מהב8 16. רז3
גלפנד היה יכול להכות ב-ו6 אך הוא מעדיף משחק עמדתי, ומשפר בהדרגה את עמדתו. כעת הוא מעוניין להחליף את הרץ החזק של השחור ולהותיר את הרץ החלש ב-ב-7, מחוסר פעילות.
צג8 17. מהה2 ר:ז3 18. ח:ז3 מהד6 19. צג2 פבד7 20. צוג1 צאב8 21. פא4 פה4 22. צ:ג8+ ר:ג8 23. מהג2
תוכנית אחרת הייתה מהה1 ולאחריה מהא5 וללבן עמדה טובה.
ז5 24. מהג7 מה:ג7 25. צ:ג7 ו-6 26. ר:ה4
לאחר מסע זה ברורה תוכניתו של גלפנד: הנדידה של הפרש מ-ו3 ל-ד2, ג4 ו-ד6 מהווה איום חזק, הרץ השחור ב-ג8 חסר תועלת וערוגות א6 ו-ה6 חלשות. לשחור אין תוכנית הגנה.
ד:ה4 27. פד2 ו-5 28. פג4 פו6 29. פג5 פד5 30. צא7 פב4
אנאנד מנסה ליצור טקטיקות, לאחר שהוא מבין שעמדתו אבודה.
31. פה5 פג2 32. פג6 צ:ב2 33. צג7 צב1+ 34. מח2 ה-3 35. צ:ג8+ מח7 36. צג7+ מח8 37. פה5 ה-2 38. פ:ה6 1-0
בעמדה זאת נכנע אנאנד. הוא לא יכול להכתיר מלכה כיוון שזה יגרור מט מיידי (38...ה1=מה 39. פז6+ מז8 40. צז#7) ואילו 38...צח1+ 39. מ:ח1 ה-1=מה+ 40. מח2 מה:ה5 41. ד:ה5 ללבן יתרון חומרי מכריע.
מהלך הדו-קרב > משחק 8, אנאנד-גלפנד

הגנת בנוני E60
1. ד4 פו6 2. ג4 ז6 3. ו-3 ג5 4. ד5 ד6 5. ה-4 רז7 6. פה2 0-0 7. פהג3
בחירה משונה של אנאנד, מסע שלא שוחק מעולם ועל פניו מנוגד לעקרונות הפתיחה המקובלים.
פח5 8. רז5 רו6
גלפנד בחר שלא להמשיך לפתח את הכלים בצורה מסודרת אלא להתחיל בטקטיקות בשלב מוקדם זה.
9. ר:ו6 ה:ו6 10. מהד2 ו-5 11. ה:ו5 ר:ו5 12. ז4 צה8+ 13. מד1 ר:ב1 14. צ:ב1
המסע התבקש בעמדה זו הוא נסיגה של הפרש ל-ז7 או ו-6. במקום מסע זה שחור עושה טעות מדהימה שמסיימת את המשחק.
מהו6? 15. ז:ח5 מה:ו3+ 16. מג2 מה:ח1 17. מהו2 0-1. בעמדה זו המלכה השחורה לכודה, ללא שום משבצת פנויה לסגת אליה.

17...פג6 יאפשר מילוט של המלכה בתמורה להקרבת הפרש, אך ההמשך 18. ד:ג6 מה:ג6 19. רז2 מהג8 20. צו1 מהו5+ 21. מה:ו5 ז:ו5 22. צ:ו5 מותיר יתרון עצום ללבן, ולכן השחור מחליט לפרוש.
עמדת הסיום. המלכה השחורה לכודה. זה המשחק הקצר ביותר שהגיע להכרעה באליפות עולם כלשהי.
מהלך הדו-קרב > משחק 9, גלפנד-אנאנד

הגנה נימצו-הודית, הסתעפות רובינשטיין E54
1. ד4 פו6 2. ג4 ה-6 3. פג3 רב4 4. ה-3
העמדה הבסיסית של הסתעפות רובינשטיין, עדיין אופנתית אחרי שנים רבות. לאחרונה פורסם ספר של איון סוקולוב על פתיחה זו.
O-O 5. רד3 ד5 6. פו3 ג5 7. O-O ד:ג4 8. ר:ג4 ג:ד4 9. ה:ד4 ב-6 10. רז5 רב7 11. מהה2
במשחק בין ולדימיר קראמניק לגארי קספרוב מאליפות העולם בשנת 2000 שיחק קראמניק 11.צה1 פבד7 12.צג1 צג8 13.מהב3 רה7? (13...ר:ג3! 14.צ:ג3 ח6 15.רח4 רד5 (15...מהה8!?) 16.פה5) 14.ר:ו6!+/- פ:ו6 15.ר:ה6! ו:ה6 16.מה:ה6+ מח8 17.מה:ה7 ר:ו3 18.ז:ו3 מה:ד4 19.פב5! וניצח.
פבד7 12. צאג1 צג8 13. רד3 ר:ג3 14. ב:ג3 מהג7 15. ג4 ר:ו3
אנאנד מוותר של שני הרצים שלו. לאחר המשחק ביקר אנאנד את החלטתו ואמר שברור שהוא החמיץ משהו בפתיחת המשחק. הגעתי לעמדה גרועה, ללבן היו שני רצים מול שני הפרשים שלי והדבר היחיד שיכולתי לעשות הוא לנסות לגרום ללבן לשחק ג5, כי חשבתי שזו הדרך להפטר מהרץ הלבן וליצור "מבצר בלתי חדיר" - בדיוק כך התפתח המשחק.
16. מה:ו3 צוה8 17. צוד1 ח6 18. רח4 מהד6 19. ג5
מרבית הפרשנים העריכו שהמסע 19. רז3 מביא לעמדה עדיפה ללבן.
ב:ג5 20. ד:ג5 צ:ג5 21. רח7+ מ:ח7 22. צ:ד6 צ:ג1+ 23. צד1
הלבן זכה במלכה מול צריח, פרש ורגלי, אך לשחור סיכוי טוב למבצר אם יצליח להעביר את הפרש ל-ד5.
צהג8 24. ח3 פה5 25. מהה2 פז6 26. ר:ו6 ז:ו6 27. צ:ג1 צ:ג1+ 28. מח2 צג7 29. מהב2 מז7 30. א4 פה7 31. א5 פד5 32. א6 מח7 33. מהד4 ו-5 34. ו-4 צד7 35. מז3 מז6 36. מהח8 פו6 37. מהב8 ח5 38. מח4 מח6 39. מהב2 מז6 40. מהג3 פה4 41. מהג8 פו6 42. מהב8 צה7 43. ז4 ח:ז4 44. ח:ז4 ו:ז4 45. מהה5 פז8 46. מהז5+ מח7 47. מה:ז4 ו-6 48. מהז2 מח8 49. מהה4 מז7 1/2-1/2
עמדת הסיום - תיקו.
מהלך הדו-קרב > משחק 10, אנאנד-גלפנד

הגנה סיציליאנית, הסתעפות רוסולימו B30
1. ה-4 ג5 2. פו3 פג6 3. רב5 ה-6 4. ר:ג6 ב:ג6 5. ב-3 ה-5
חידוש תאורטי - השחור מונע משחק אסטרטגי של הלבן על הערוגות השחורות, מתכוון לשחק ד6 ולפתח את הרץ ב-ג8 לאחר ו-5.
במשחק בין לוק מקשיין לאלכסנדר גרישצ'וק שיחק השחור 5...פה7 6.רב2 פז6 7.ח4 ח5 8.ה5 ג4 9.ב:ג4 צב8 10.רג3 ג5
ובמשחק בין מייקל אדמס לאלכסנדר שירוב שיחק השחור 5...פה7 6.רב2 פז6 7.ח4 ח5 8.ה5 ד6 9.ה:ד6 מה:ד6 10.מהה2 ו-6 11.מהה4 מו7 12.פג3 ה-5 - שני המשחקים התקיימו בשנת 2003 ובשניהם זכה השחור.
6. פ:ה5 מהה7 7. רב2 ד6 8. פג4 ד5
השחור משיג מרחב עם טמפו וממשיך לבלום את הרץ ב-ב-2. הבעיות העיקריות שלו הן הרגלי ב-ג5 שעשוי להיות פגיע אך בשלב זה הוא פעיל. על הרץ ב-ג8 אין כלי שיאיים עליו. הגם שעמדה זו חדשה, עמדות דומות קרו בעבר בפתיחה זו.
9. פה3 ד4 10. פג4 מה:ה4+ 11. מהה2 מה:ה2+ 12. מ:ה2 רה6 13. ד3 פו6 14. פבד2 0-0-0
לשחור יש סכוי לזכות במרחב בעזרת הרגלים באגף המלך. אולי ח7-ח5-ח4 ו-צח5 אף גלפנד בוחר בהמשך רגוע יותר.
15. צחה1 רה7 16. מו1 צחה8 17. רא3 פד5 18. פה4 פב4 19. צה2 ר:ג4
ההכאה ב-ג4 מוצדקת מסיבות טקטיות, ולפי אנאנד, "על כל מסע אחר הייתי זז עם הרץ ל-ג1 ו-ו4". אסור 19...רד5? 20. פהד6+ מד7 21. פ:ה8 צ:ה8
20. ב:ג4 ו-5 21. ר:ב4 ג:ב4 22. פד2 רד6 23. צ:ה8 צ:ה8 24. פב3 ג5 25. א3 1/2-1/2
עמדת הסיום - תיקו.
מהלך הדו-קרב > משחק 11, גלפנד-אנאנד

הגנה נימצו-הודית, הסתעפות רובינשטיין E54
1. ד4 פו6 2. ג4 ה-6 3. פג3 רב4 4. ה-3 O-O 5. רד3 ד5 6. פו3 ג5 7. O-O ד:ג4 8. ר:ג4 רד7
אנאנד בוחר לסטות מההמשך של המשחק התשיעי עם המסע הישן 8...רד7 שאותו שיחק לראשונה דוד ברונשטיין באליפות ברית המועצות בשנת 1957 ותופס את גלפנד מופתע. גלפנד שקל את תשובתו במשך 35 דקות ובעוד אנאנד ממשיך לשחק במהירות את המסעים שהכין מראש שעונו של גלפנד התקדם וזמנו הלך ואזל. טיגראן פטרוסיאן וסיימון פורמן בחרו בהמשך 9.ד:ג5 רג6 10.פב5 א6 11.פבד4 ר:ג5 אך להערכת קראמניק המסע הנכון הוא 9. מהה2.
9. א3 רא5 10. מהה2 רג6 11. צד1 ר:ג3 12. ב:ג3 פבד7
איש מרבי האמנים שניתחו בשידור חי את המשחק לא הצליחו לחזות את המסעים שבהם בחרו שני היריבים. העמדה שנוצרה על הלוח לא נצפתה על ידי איש מהם. אלוף העולם לשעבר קראמניק ורב אמן סוידלר לא הבינו כלל את תוכנית השחור.
13. רד3 מהא5 14. ג4 ג:ד4 15. ה:ד4 מהח5
השחור מקווה שנוכחות המלכה שלו תנטרל כל סיכוי התקפה של הלבן. עמדת הלבן מעט טובה יותר אך לא מספיק בשביל ניצחון. בשלב זה השחור השקיע 10 דקות מחשבה לעומת שעה וחצי של הלבן. ההפרש הגדול בזמני המחשבה שנותרו עד סיום המשחק מחייב את גלפנד לעבור לעמדה שבה הוא יכול לשחק במהירות, שכן העמדה המסובכת אליה הגיעו לא תאפשר לו לבחור במסעים המדויקים מכאן ואילך.
16. רו4 צאג8 17. פה5 מה:ה2 18. ר:ה2 פ:ה5 19. ר:ה5 צוד8 20. א4 פה4 21. צד3 ו-6 22. רו4 רה8
המסע רה8 אילץ את גלפנד להשקיע יותר מ-10 דקות חשיבה וזמנו כמעט אזל. היה עליו לחשב בדייקנות את ההמשך לאחר 23. צב3
23. צב3 צ:ד4 24. רה3 צד7 1/2-1/2
עמדת הסיום - תיקו. לגלפנד נותרו 12 דקות לסיום המשחק, לאנאנד שעה ו-4 דקות.
מהלך הדו-קרב > משחק 12, אנאנד-גלפנד

הגנה סיציליאנית B33.
1. ה-4 ג5 2. פו3 פג6 3. רב5 ה-6 4. ר:ג6 ב:ג6 5. ד3
במשחק העשירי הציג גלפנד חידוש לאחר 5. ב-3 ה-5! וקיבל בקלות עמדת שוויון
5...פה7 6. ב-3 ד6 7. ה-5 פז6 8. ח4
מסע נועז במיוחד לאור התלוי על כף המאזנים - תואר אלוף העולם וחצי מיליון דולר.
פ:ה5 9. פ:ה5 ד:ה5 10. פד2 ג4
לאור חולשות הרגלים ב-ה5 וב-ג5 השקיע גלפנד 59 דקות יקרות ומצא פתרון דינמי ונועז - 10...ג4. המסע מהד4 נפסל על ידו משום שהיה לו ברור כי נוסח זה נותח על ידי אנאנד לעומקו למשל 11. צב1 רה7 12. פג4 ו-6 13. רב2 מהד5 14. מהח5+ ז6 15. מהז4 0-0
11. פ:ג4 רא6 12. מהו3 מהד5
גלפנד מעדיף סיום עם שני רצים ומקריב רגלי שני. ההמשכים 12...מהג7 13. 0-0 רה7 14. פ:ה5! או 13. רב2 ר:ג4 14. ד:ג4 רב4 עדיפים ללבן.
13. מה:ד5 ג:ד5 14. פ:ה5 ו-6 15. פו3 ה-5 16. O-O מו7
לשחור פיצוי נרחב - משחק פתוח לרצים כאשר עמדת הלבן מכווצת. כדי לקבל מרחב הלבן צריך לשקול את המסע ג4.
17. ג4 רה7 18. רה3 רב7 19. ג:ד5 ר:ד5 20. צוג1 א5 21. רג5 צחד8 22. ר:ה7 1/2-1/2
בעמדה זו הציע אנאנד תיקו, במצב של עדיפות גדולה בזמן. לדעת קראמניק, זו הוכחה לכך שאיננו מסוגל לעמוד במתח. לאנאנד נותרו 56 דקות ולגלפנד 16 דקות בלבד, להשלמת 18 מסעים נוספים.